Et billede, der indeholder par, forskellig, gruppe, bord

Automatisk genereret beskrivelse­­Vejledning – Ung:Litt Spillet

En aktiverende litteraturaktivitet for unge i udskolingen fra projekt UNG:LITT

Alder: ca. 13 – 16 år (unge i udskolingen)

Antal:max 30 unge (en klasse). Delt i hold efter antal unge - fire eller fem spillere pr. plade.  
Varighed: ca. 30 minutter

**Forberedelse:**Sammensæt et udvalg af bøger så de rammer så bredt som muligt både i forhold til målgruppe og genre. Det er vigtigt, at der er noget at vælge imellem for eleverne, så der skal være minimum 30 bøger.

• Tænk i repræsentation - vælg bøger der dækker bredt ift. etnicitet, seksualitet, køn mv.

• Tænk i flotte forsider

• Forskellige sværhedsgrader / lix + tykke og tynde bøger.

• Forskellige typer (romaner, noveller, tegneserier, digtsamlinger osv.).

• Forskellige genrer (fantasy, kærlighed, gys osv.).

Følgende skal være repræsenteret:

• Graphic novels

• Tegneserie

• Seksualitet

• Sport

• Faktabøger

• Biografier

• Novellesamling

• Digtsamling

• Kærlighed

• Bøger med forskellige typer hovedpersoner

**Sådan gør du:**

* Print Ung:Litt spillepladerne i A3 efter antal hold. Der skal være fire eller fem spillere pr. spilleplade. Spillepladerne kan evt. lamineres.
* Find spillebrikker der svarer til antal elever i klassen – fx små legoklodser eller lign.
* Find et antal terninger der svarer til antal hold.
* De udvalgte bøger lægges ud på et bord, så de kan ses.
* Klassen deles i hold med fire eller fem elever på hvert.
* Holdene får en spilleplade, brikker og en terning.
* Spillet spilles i urets retning. Den yngste spiller starter.
* Man rykker det antal felter, som terningen viser. Når man lander på et felt, læses udfordringen op. Nu skal der hentes en bog, der svarer til udfordringen.
* Hvis der f.eks. står ”find en bog med en rød forside”, så skal spilleren gøre dette, tage bogen med tilbage til bordet og læse højt fra bagsideteksten for resten af gruppen.
* Den spiller, der først kommer en omgang rundt på spillepladen, vinder.
* Spillet spilles ca. 20 min

**Din rolle:**

* Før: Sæt rammerne for spillet. Præsenter kort nogle af de genrer, der ligger på bordet og giv nogle fif til, hvordan man kan spotte en om kærlighed, et digt eller en biografi.
* Under: Undervejs er det din opgave at hjælpe eleverne med at finde de bøger, de leder efter på bordet.
* Opsamling: Når spillet er færdigt, får eleverne mulighed for at sætte en post-it på den bog, de syntes lød mest interessant. Saml op i plenum og lad eleverne forklare deres valg.

